|  |  |  |
| --- | --- | --- |
| ЛОГО | **МИНИСТЕРСТВО НА ЗЕМЕДЕЛИЕТО И ХРАНИТЕ**  „ЮГОЗАПАДНО ДЪРЖАВНО ПРЕДПРИЯТИЕ“ДП БЛАГОЕВГРАД  „ТП ДЪРЖАВНО ЛОВНО СТОПАНСТВО ДИКЧАН” |  |

2950 Сатовча, ул. Тодор Шопов 39, e-mail:ddssatovcha-1@abv.bg, [www.dls-dikchan.uzdp.bg](http://www.dls-dikchan.uzdp.bg)

УТВЪРДИЛ:



Зап. за заместване РД-07-838/08.12.2025г

**ДОКУМЕНТАЦИЯ**

**ЗА ПРОВЕЖДАНЕ НА ЕЛЕКТРОНЕН ТЪРГ С НАДДАВАНЕ ЗА ПРОДАЖБА НА ПРОГНОЗНИ КОЛИЧЕСТВА ДОБИТА НА ВРЕМЕНЕН ГОРСКИ СКЛАД ДЪРВЕСИНА ЗА МЕСТНИ ТЪРГОВЦИ**

по реда на чл. 74, ал. 1, ал. 2, т. 1 във връзка с чл. 38 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти

ОБЕКТ № **2608МТ**

Отдели **91-ю,я,е1,ж1,з1**

**Дата на провеждане: 23.01.2026 г. от 11:00 часа**

Упълномощено длъжностно лице да предоставя информация:

Симеон Златарев – системен администратор в „ЮЗДП“ ДП, гр. Благоевград, тел. 0887783962.

инж. Здравко Камбошев - зам.-директор при ТП „ДЛС Дикчан“, тел. 0887666195

**с. Сатовча**

**2026 година**

Съдържание:

1. Заповед на Директора на ТП „ДЛС Дикчан“ за откриване на търга.
2. Спецификация за продажба на прогнозни количества добита на временен горски склад дървесина от обекта - Приложение “В2“
3. Декларация по чл. 74, ал. 3 и чл. 18, ал. 1, т. 3, от НУРВИДГТ по образец.
4. Декларация за наличие на собствени или закупени на лизинг мощности за преработка на aсортиментите – предмет на продажба, които не са краен продукт за реализация от временен склад, разположени в обект по чл. 206 от ЗГ на територията на община, попадаща в териториалния обхват на ТП „ДЛС Дикчан“ - по образец, Приложение № 1
5. Проект на договор.
6. “Спецификация за размери и качество на асортиментите дървесина, които се добиват и продават от ЮЗДП ДП, гр. Благоевград и неговите териториални поделения”

|  |  |  |
| --- | --- | --- |
| ЛОГО | **МИНИСТЕРСТВО НА ЗЕМЕДЕЛИЕТО И ХРАНИТЕ**  „ЮГОЗАПАДНО ДЪРЖАВНО ПРЕДПРИЯТИЕ“ДП БЛАГОЕВГРАД  „ТП ДЪРЖАВНО ЛОВНО СТОПАНСТВО ДИКЧАН” |  |

2950 Сатовча, ул. Тодор Шопов 39, e-mail:ddssatovcha-1@abv.bg, [www.dls-dikchan.uzdp.bg](http://www.dls-dikchan.uzdp.bg)

**ЗАПОВЕД**



На основание чл. 4, ал. 1, във вр. с чл. 2, т. 2 и чл. 74а във вр. с чл. 74, ал. 1, ал. 2, т. 1, във връзка с чл. 38 от Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти и във вр. със Заповед № РД-07-767/04.11.2025 г. на Директора на „ЮЗДП“ ДП, гр. Благоевград,

**НАРЕЖДАМ:**

1. Да се проведе електронен търг с наддаване за продажба на прогнозни количества добита на временен горски склад дървесина за местни търговци, от Обект **№ 2608МТ**, включващ отдели: **91-ю,я,е1,ж1,з1**, находящи се в териториалният обхват на ТП „ДЛС Дикчан“, с. Сатовча при следните условия:

|  |  |
| --- | --- |
| Количество дървесина в пл. м3 и единични продажни цени по сортименти в лв./м3 и €/м3 без ДДС **(съгласно Спецификация Приложение “В2“)** | 756 м3 |
| Начална стойност на обекта без ДДС | 58411.00 /петдесет и осем хиляди четиристотин и единадесет / €  114240.00/сто и четиринадесет хиляди двеста четиридесет / лв. |
| Стъпка за наддаване | 584.00/петстотин осемдесет и четири/ €  1142,4/хиляда сто четиридесет и два лева и 40 стотинки/ лв. |
| Гаранция за участие | 2921.00 /две хиляди деветстотин двадесет и едно/ €  5712.00/пет хиляди и седемстотин и дванадесет / лв. |

Размерите на дадения вид категория и сортимент дървесина както и нейното качество са определени по приложената към тръжната документация “Спецификация за размери и качество на асортиментите дървесина, които се добиват и продават от ЮЗДП ДП, гр. Благоевград и неговите териториални поделения”. Посочените количества дървесина са прогнозни. Заплащането на дървесината става въз основа на действително добитите количества и сортименти дървесина

Единичните цени /за 1 м3/ на отделните сортименти дървесина се определят като достигнатата при търга цена се разпределя пропорционално върху началните цени.

1. Електронният търг с наддаване да се проведе на **23.01.2026 г. с начален час 11:00 часа** в интернет платформата на „ЮЗДП“ ДП, гр. Благоевград, с електронен адрес: **https://sale.uslugi.io/uzdp**.
   1. Ден и час за откриване на **повторен електронен търг – при възникване на технически проблем** от страна на продавача по време на провеждане на електронния търг: **30.01.2026 г. от 11:00 часа.**
2. Срокове за изпълнение.
   1. Транспортирането на количествата дървесина става по график (краен срок и минимално количество), следващ графика за добив на дървесината от обекта), както следва:

|  |  |  |  |  |  |  |
| --- | --- | --- | --- | --- | --- | --- |
| Обект № | Отдел, подотдел | Тримесечия от 2026 г. | | | | Общо |
| I | II | III | IV |
| 2608МТ | 91-ю,я,е1,ж1,з1 | 150 | 228 | 228 | 150 | 756м3 |

* 1. Срок за изпълнение на договора до **01.02.2027 г.** След изтичане на този срок не транспортираната с превозен билет дървесина, остава в разпореждане на ТП „ДЛС Дикчан“.

1. Гаранция за участие.
   1. Гаранцията за участие на участниците в търга, посочена в таблицата по т. 1, представлява парична сума, която следва да се внесе от тях по следната банкова сметка на ТП „ДЪРЖАВНО ЛОВНО СТОПАНСТВО ДИКЧАН“:
      * + 1. BG15CECB979050F8030500, б.код: CECBBGSF.
   2. Паричната сума трябва да е реално постъпила по сметката до **16:00 часа** на **21.01.2026 г.**
   3. В платежния документ задължително се посочва четливо: наименование на участника, **номера на обекта,** ЕИК, наименованието на ТП „ДЛС Дикчан“ и вида на процедурата.
   4. Продавачът освобождава гаранциите за участие на:
      * Отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на продавача за определяне на купувача.
      * Класираните на първо и на второ място след сключването на договора.
      * Обжалващия заповедта на продавача за определяне на купувач - в срок 5 работни дни от приключване на производството по обжалване.
   5. При прекратяване на процедурата гаранциите на всички участници се освобождават в срок от 3 работни дни след влизането в сила на заповедта за прекратяване.
   6. Продавачът задържа гаранцията за участие, когато участник в процедурата:
      * Е определен за купувач, но не изпълни задължението си да сключи договор.
      * Не представи документите по т. 12 от настоящата Заповед в определения срок.
      * Не потвърди началната цена.
   7. При обжалване на процедурата гаранциите за участие на класираните на първо и второ място и на обжалващия процедурата се задържат до приключването на производството по обжалване. При обжалване на процедурата и влязло в сила съдебно решение за продължаването й от определен етап органът, открил процедурата, изисква от участниците в 7-дневен срок да внесат гаранция за участие за съответния обект, ако е била възстановена.
   8. Продавачът освобождава гаранциите, без да дължи лихви за периода, през който средствата законно са престояли при него.
2. Участниците могат да извършват оглед на обекта всеки работен ден от 09:00 до 16:00 часа, до **21.01.2026** г., по предварителна заявка и в присъствието на представител на ТП „ДЛС Дикчан“. Разходите за оглед са за сметка на участника. Огледът на обекта не е задължителен и не е условие за участие в процедурата. Участникът сам носи отговорност при неизвършването му.
3. **Документацията за участие в електронния търг може да бъде изтеглена от «ИНТЕРНЕТ ПЛАТФОРМАТА НА „ЮЗДП“ ДП, гр. Благоевград», а именно: https://sale.uslugi.io/uzdp, както и** от интернет страницата на ТП „ДЛС Дикчан“ - https://dls-dikchan.uzdp.bg.
4. Право на участие. Право на участие в търга имат участниците, които отговарят на следните условия:
   1. Да са внесли гаранция за участие.
   2. В търга не може да участва участник, който е: Осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс; Свързано лице по смисъла на § 1, т. 9 от допълнителната разпоредба на ЗПК с директора на „ЮЗДП“ ДП, гр. Благоевград и ТП „ДЛС Дикчан“; Лишен от право да упражнява търговска дейност; /Тези ограничения се отнасят за управителите на кандидата или за лицата, овластени по реда на Търговския закон за съответния вид търговец да представляват търговеца./ Обявен в несъстоятелност или е в производство по несъстоятелност; В производство по ликвидация; Сключил договор с лице по чл. 86 на ЗПК; Има парични задължения към държавата или „ЮЗДП“ ДП, гр. Благоевград, установени с влязъл в сила акт на компетентен държавен орган.
   3. Допълнителни изисквания към участниците/търговците/:

**7.3.1.** Да отговарят на изискванията на чл. 115, ал. 1 от Закона за горите, а именно:

**7.3.1.1**. Търговците да осъществяват дейността си и да са със седалище и адрес на управление в община, попадаща в териториалния обхват на ТП „ДЛС Дикчан“;

**7.3.1.2**. Да притежават документ за съответствие с международен стандарт, издаден от независим орган по сертификация, свързан с дейностите по добив и/или преработка на дървесина.

**7.3.2.** Да отговарят на изискванията на чл. 38 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, а именно:

**7.3.2.1.** Да представят доказателства за наличие на мощности за преработка на съответните категории дървесина, разположени в обект по чл. 206 от ЗГ в община, попадаща в териториалния обхват на ТП „ДЛС Дикчан“.

**7.3.2.2.** Да са преработили през **2025** година в регистрирани на тяхно име обект/обекти по чл. 206 от ЗГ количества дървесина не по-малко от - **378 м3**.

Предвид определението по §1, т. 26 от ДП на НУРВИДГТ, количествата преработена обла дървесина (но не само категорията „дърва“) се счита за преработка единствено, ако от тях са получени фасонирана дървесина или детайли, пелети, въглища, но не и дърва, независимо от техните размери. В последния случай обемът на преработената дървесина се редуцира с обема на преработените дърва.

* + - При продажбата на добита дървесина **не се изисква купувачите да бъдат вписани в публичните регистри по чл. 235 и чл. 241 от Закона за горите**.
  1. В процедурата не се допуска участие с подизпълнители.

1. Достъп до системата и провеждането на търга да се осъществява при спазване на тръжния регламент, пуликуван на интернет страницата на “ЮЗДП“ ДП, гр. Благоевград.

При първоначално участие в електронни търгове, провеждани от „ЮЗДП“ ДП, гр. Благоевград участниците се регистрират еднократнов „ИНТЕРНЕТ ПЛАТФОРМАТА НА „ЮЗДП“ ДП, гр. Благоевград” чрез електронен подпис на интернет адрес <https://sale.uslugi.io/uzdp>, където е обявена и подробна информация за реда и начина за регистриране. След регистрирането си съответния участник получава интернет достъп, през който може да подава документи за участие и участва в електронните процедури.

* 1. При вече направено от участниците първоначално регистриране в „ИНТЕРНЕТ ПЛАТФОРМАТА НА „ЮЗДП“ ДП, гр. Благоевград”, подписването и подаването на декларация по [чл. 74, ал. 3](https://web.apis.bg/p.php?i=512668#p40473396) от НУРВИДГТ, съобразена с изискванията на чл. 18, ал. 1, т. 3 се счита за волеизявление за участие в търга за обект № 2608МТ. Образецът на декларацията е публикуван в „ИНТЕРНЕТ ПЛАТФОРМАТА НА „ЮЗДП“ ДП, гр. Благоевград”.

С положения елетронен подпис и декларацията участниците се съгласяват с условията на тръжната процедура за съответния обект.

Декларацията се подписва и подава от всички управители или всички лица, които представляват участника, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран и се представя в оригинал.

**ВАЖНО! Изискванията по т. 7.2. се отнасят за управителите и членове на управителните органи на участника.** (Образецът на допълнителните декларации, които трябва да бъдат подписани, сканирани и приложени към изискуемите документи, може да бъде намерена в „ИНТЕРНЕТ ПЛАТФОРМАТА НА „ЮЗДП“ ДП, гр. Благоевград” – раздел „допълнителни документи”. Същата/ите се прилага/т, съгласно условията на търга.

Когато участникът ще участва в електронния търг за повече от един обект, декларацията/ите се подава/т за всеки един обект по отделно.

* 1. Към декларацията/ите за участие в електронния търг се прилагат и

**8.2.1. Декларация по образец за наличие на собствени или закупени на лизинг мощности за преработка на aсортиментите – предмет на продажба, които не са краен продукт за реализация от временен склад, разположени в обект по чл. 206 от ЗГ на територията на община, попадаща в териториалния обхват на ТП „ДЛС Дикчан“ - Приложение № 1.**

**8.2.2. Документ за съответствие с международен стандарт, издаден от независим орган по сертификация, свързан с дейностите по добив и/или преработка на дървесина.**

**8.2.3. Извлечение/я от дневниците за преработена дървесина в обект/обекти по чл. 206 от ЗГ, регистриран/и на името на участника, от които да е видно, че участникът е преработил през 2025 година количества дървесина не по-малки от 378 м3. Предвид определението по §1, т. 26 от ДП на НУРВИДГТ, количествата преработена обла дървесина (но не само категорията „дърва“) се счита за преработка единствено, ако от тях са получени фасонирана дървесина или детайли, пелети, въглища, но не и дърва, независимо от техните размери. В последния случай обемът на преработената дървесина се редуцира с обема на преработените дърва.**

* 1. Нотариално заверено пълномощно се прилага, когато електронния подпис, който се използва за регистрацията в „ИНТЕРНЕТ ПЛАТФОРМАТА НА „ЮЗДП“ ДП, гр. Благоевград” е на упълномощен представител. В пълномощното следва да е посочено, че упълномощеното лице има право да участва в търгове и да прави обвързващи наддавателните предложения *от името и за сметка* на участника-упълномощител.

Когато участник в търга е чуждестранно физическо или юридическо лице, или техни обединения, документите, които са на чужд език се представят в официално заверен превод.

* 1. При изготвяне на документите си за участие всеки участник трябва да се придържа точно към обявените от продавача условия. До изтичането на срока за подаване на документите за участие в търга всеки участник може да ги оттегли, промени или допълни.
  2. **СРОКЪТ за регистрация и** **за подаване на документи за участие в електронния търг е:**
* **до 23,59 часа на 21.01.2026 год.**

1. **Процедурата да се проведе при спазване на следния ред:**
   1. Комисията, назначена от органът, открил процедурата, започва работа след получаване на списъка с участниците и представените от тях документи.
   2. Комисията разглежда документите на участниците по реда на тяхното постъпване, проверява наличието на всички изискуеми документи и проверява информацията, посочена в заявленията на участниците, за която има служебен достъп.
   3. **Комисията отстранява от участие в търга участник:**

* който не е представил някой от изискуемите документи или те са представени във вид и съдържание, различни от изисканите;
* за когото се установи невярно деклариране на обстоятелство по чл. 18, ал. 1, т. 3 от Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти.
* който не е внесъл в срок съответната гаранция за участие в посочената по-горе банкова сметка.

- за когото не са налице **условията** за допустимост;

9.4. Причините за отстраняване и отстранените участници се посочват в протокола по [чл. 74в, ал. 5](https://web.apis.bg/p.php?i=512668#p40473399)  **от НУРВИДГТ**, **като електронната платформа генерира и изпраща до допуснатите участници електронно съобщение с УНИКАЛЕН ИДЕНТИФИКАЦИОНЕН КОД /УИК/, който им осигурява достъп до следващия етап на електронния търг. Същия УИК трябва да бъде ПОТВЪРДЕН ОТ УЧАСНИКА ПРИ ПОЛУЧАВАНЕТО НА ЕЛЕКТРОННОТО СЪОБЩЕНИЕ.**

* 1. **Редът за *он-лайн наддаването в електронния търг е следният:***
     1. Електронният търг с наддаване стартира с началната цена за обекта, след потвърждаването на която започват стъпките на наддаване.
     2. **Всички участници са длъжни да потвърдят началната цена в 3/три/-минутен времеви интервал.**
     3. **Участник, който не потвърди началната цена, се отстранява от по-нататъшно участие и внесената от него гаранция за участие се задържа. /съгласно чл. 74г, ал. 3 от НУРВИДГТ/**
     4. След първоначалния 3-минутен времеви интервал**, наддаването продължава в 1/едно/-минутни интервали.**

9.5.5. Електронният търг приключва с изтичането на интервала по т. 9.5.2. без потвърдена начална цена или на **едноминутен** интервал без потвърдена цена съгласно стъпката на наддаване.

9.5.6. Когато двама и повече участници са потвърдили началната цена или стъпка на наддаване, но никой не е потвърдил следващата, класирането между тях се извършва според времето на потвърждаване в полза на първите по време.

9.5.7. След приключването на наддаването на електронната платформа се визуализират резултатите от търга спрямо последно потвърдената стъпка на наддаване на всеки от участниците или потвърдената начална цена. Резултатите се прилагат към протокола по [чл. 74в, ал. 5](https://web.apis.bg/p.php?i=512668#p40473399)  **от НУРВИДГТ** и съдържат данни за: наименование на участника, размер на потвърдената цена съгласно стъпката на наддаване или начална цена и време на потвърждението.

* 1. Комисията съставя протокол за разглеждане на документите и класираните на първо и второ място участници, който се предава за утвърждаване на органа, открил търга.
  2. Електронният търг завършва със заповед на открилия процедурата продавач за:
* Обявяване класирането на участниците на първо и второ място и определяне на купувач, или
* прекратяване на търга.

1. Прекратяването на процедурата става при условията на чл. 74e, ал. 2 от Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти.
2. Гаранция за изпълнение на договора за покупко-продажба представлява сума в размер на **5 %** от достигнатата цена за обекта и следва да бъде представена от участника, спечелил търга преди подписване на договора.
   1. По избор на купувача, гаранцията за изпълнение може да се представи в една от следните форми:
      1. Парична сума, внесена по сметка на продавача;
      2. Банкова гаранция, учредена в полза на продавача.
   2. Когато участникът представя банкова гаранция, в нея следва да е посочено, че тя се освобождава след изрично писмено известие от възложителя.
   3. Условията и сроковете за задържане или освобождаване на гаранцията за изпълнение, както и заплащането на неустойки се уреждат в договора.
3. Договор да бъде сключен при спазване на следния ред:
   1. Продавачът сключва писмен договор с участника, определен за купувач, в 14-дневен срок от влизане в сила на заповедта за класиране и определяне на купувач или в 14-дневен срок от съобщаването на заповедта за определяне на купувач, когато е допуснато предварително изпълнение.
   2. В тридневен срок от получаване на протокола на комисията органът, открил търга, го утвърждава, издава заповед, с която обявява класирането на участниците и определя купувач и я съобщава на заинтерсованите лица по реда на АПК и по електронен път. Заповедта се публикува на интернет страницата на „ЮЗДП“ ДП, гр. Благоевград и на ТП „ДЛС Дикчан“. **В 5-дневен срок от влизането в сила на заповедта, а в случаите, когато в заповедта има разпореждане за предварителното изпълнение при условията и по реда на** [**Административнопроцесуалния кодекс**](https://web.apis.bg/p.php?i=476739)**(АПК) от издаването й, определеният за купувач участник следва да представи в ТП „ДЛС Дикчан“ документите по**[**чл. 35, ал. 5**](https://web.apis.bg/p.php?i=512668#p40473367) **НУРИДГТ, а именно:**

12.2.1. Номер на документ за внасяне на допълнителна парична сума – в случаите, когато гаранцията за изпълнение надвишава внесената гаранция за участие, или учредена в полза на продавача ТП „ДЛС Дикчан“ банкова гаранция за изпълнение на договора в размер на **5 %** от стойността му, в зависимост от направения от участника избор за формата на гаранцията.

12.2.2. Свидетелство за съдимост на физическото лице или на лицата, които представляват съответния участник съгласно [Търговския закон](https://web.apis.bg/p.php?i=301352) или законодателството на държава – членка на Европейския съюз, или на друга държава – страна по [Споразумението за Европейското икономическо пространство](https://web.apis.bg/e.php?b=1&i=11426), където участникът е регистриран.

12.2.3. Документ, издаден от органите на НАП (може да бъде и справка от електронният регистър на НАП, издадена чрез електронен подпис), удостоверяващ че участникът няма парични задължения към държавата, установени с влязъл в сила акт на държавен компетентен орган, издадено **не повече от 3 (три) месеца**, преди датата на сключване на договора.

**12.2.4. Доказателства за наличие на собствени или закупени на лизинг мощности за преработка на съответните категории и количества дървесина в обектите по чл.206 от Закона за горите в община, попадаща в териториалния обхват на ТП „ДЛС Дикчан“.**

Горепосочените документи да са валидни към датата на подписване на договора. При представяне на заверено копие на изискуем документ, участникът представя и оригинала за сравнение. Банковата гаранция се представя единствено в оригинал.

* 1. Договор не се сключва с участник, който не представи някой от документите по предходната точка.
  2. **Договор не се сключва с участник, който има парични задължения към** „ЮЗДП“ ДП, гр. Благоевград**.** За целта ТП „ДЛС Дикчан“ служебно изисква информация от ЦУ на „ЮЗДП“ ДП, гр. Благоевград, преди подписване на договора.
  3. Договор не се сключва и с участник, който има парични задължения към държавата, установени с влязъл в сила акт на компетентен държавен орган.

1. Условия за плащане: авансова вноска в размер на **5 % (пет процента)** от достигнатата при търга стойност на обекта, както и законоустановения размер на ДДС. Авансовата вноска се заплаща най-късно преди издаване на първия превозен билет за транспортиране на договорираната дървесина. След транспортирането на количество дървесина на стойност, равна на авансовата вноска, плащането ще се извършва на авансови вноски в размер, определен от купувача. ТП „ДЛС Дикчан“ ще издава електронни превозни билети, до размера на внесените от купувача вноски, след представяне на документ, удостоверяващ извършено плащане.
2. Утвърждавам тръжната документация, която съдържа:
   1. Екземпляр от настоящата заповед за откриване на търга.
   2. Спецификация за продажба на прогнозни количества добита на временен горски склад дървесина от обекта - Приложение “В2“
   3. Образец на Декларация за отсъствие на обстоятелства по чл. 18, ал. 1, т. 3, от НУРВИДГТ.
   4. Декларация за наличие на собствени или закупени на лизинг мощности за преработка на aсортиментите – предмет на продажба, които не са краен продукт за реализация от временен склад, разположени в обект по чл. 206 от ЗГ на територията на община, попадаща в териториалния обхват на ТП „ДЛС Дикчан“ - по образец, Приложение № 1
   5. Проект на договор.
   6. “Спецификация за размери и качество на асортиментите дървесина, които се добиват и продават от ЮЗДП ДП, гр. Благоевград и неговите териториални поделения”
3. Определям лица за контакти:

Симеон Златарев – системен администратор в „ЮЗДП“ ДП, гр. Благоевград, тел. 0887783962,

инж. Здравко Камбошев - зам.-директор при ТП „ДЛС Дикчан“, тел. 0887666195.

1. Всеки участник поема всички разноски по изготвяне на документите и представянето им, вкл. по огледа на обекта. ТП „ДЛС Дикчан“ не заплаща тези разходи, независимо от изхода на процедурата. Представените заявления и приложените документи към тях не се връщат на участниците.
2. За всички неуредени с настоящата заповед изисквания се прилагат разпоредбите на Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти и Закона за горите.
3. Настоящата заповед, в едно с приложенията към нея да се изпрати за публикуване на интернет страниците на ТП „ДЪРЖАВНО ЛОВНО СТОПАНСТВО ДИКЧАН“ и на „ЮЗДП“ ДП, гр. Благоевград и на електронната платформа, на която се провежда търгът най-малко 15 дни преди крайния срок за подаване на документи.
4. Определям срок от три работни дни за работа на назначаемата от мен комисия за провеждането на търга. В този срок комисията да изготви и ми представи за утвърждаване протокол за разглеждане на документите и класиране на участниците.
5. Контрол по изпълнение на заповедта, възлагам на инж. Здравко Камбошев - зам.-директор при ТП „ДЛС Дикчан“.



Зап. за заместване РД-07-838/08.12.2025г

МЯ/

Образец

**ДЕКЛАРАЦИЯ**

Долуподписаният /-ната/ ...................................................... .............................., в качеството ми на ..................................................................................... на

..........................…………………………………………......................................................................

(наименование на ЮЛ, ЕТ)

с БУЛСТАТ/ЕИК..............................................., със седалище и адрес на управление............................................................................. – участник в електронен **търг за продажба на прогнозни количества добита на временен горски склад дървесина**, на територията на ТП „ДЛС Дикчан“ в обект №2608МТ

Съгласно чл. 18, ал. 1, т. 3 и съгласно чл. 74, ал. 3 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти

**ДЕКЛАРИРАМ, ЧЕ:**

1. Не съм осъден с влязла в сила присъда за престъпление по чл. 194-217, 219-260, 301-307, 321 и 321а от Наказателния кодекс.
2. Не съм свързано лице по смисъла на § 1, т. 9 от допълнителната разпоредба на ЗПК с директора на „ЮЗДП“ ДП, гр. Благоевград и ТП „ДЛС Дикчан“.
3. Не съм обявен в несъстоятелност и не съм в производство по несъстоятелност.
4. Не съм в производство по ликвидация.
5. Не съм сключил договор с лице по чл. 86 на ЗПК.
6. Не съм лишен от право да упражнявам търговска дейност.
7. Нямам парични задължения към държавата и към „ЮЗДП“ ДП, гр. Благоевград и ТП „ДЛС Дикчан“, установени с влязъл в сила акт на компетентен държавен орган.
8. Запознат съм и съм съгласен с всички условия и предмета на настоящия търг, както и с Проекто-договора, част от тръжната документация.
9. Задължавам се да спазвам условията за участие в търга и всички действащи норми и стандарти, които се отнасят за търга.

10. Давам съгласието си личните ми данни да бъдат обработвани във връзка с участието ми в горепосочената процедура.

11. Ще уведомя продавача за всички настъпили промени в декларираните обстоятелства във връзка с участието ми в горепосочената процедура.

Известно ми е, че за неверни данни нося наказателна отговорност по чл. 313 от Наказателния кодекс.

Дата:…………………… Подпис:…………………………

Приложение № 1

Образец

**ДЕКЛАРАЦИЯ**

Долуподписаният /-ната/ ...................................................... .............................., в качеството ми на ..................................................................................... на

..........................…………………………………………......................................................................

(наименование на ЮЛ, ЕТ)

с БУЛСТАТ/ЕИК..............................................., със седалище и адрес на управление............................................................................. – участник в електронен търг за продажба на прогнозни количества добита дървесина, на територията на ТП „ДЛС Дикчан“ в обект №2608МТ

**ДЕКЛАРИРАМ, ЧЕ:**

1. Представлявания от мен участник е местен търговец по смисъла на чл. 115, ал. 1 от Закона за горите, осъществяващ дейността си в община, попадаща в териториалния обхват на ТП „ДЛС Дикчан“
2. Представлявания от мен участник притежава доказателстваза наличие на собствени или закупени на лизинг мощности за преработка на aсортиментите – предмет на продажба, които не са краен продукт за реализация от временен склад, разположени в обект по чл. 206 от ЗГ на територията на община, попадаща в териториалния обхват на ТП „ДЛС Дикчан“

3. Давам съгласието си личните ми данни да бъдат обработвани във връзка с участието ми в горепосочената процедура.

4. Известно ми е, че в случай, че бъда определен за Купувач на дървесината в обекта, за да сключа договор с Продавача, в 5-дневен срок от влизането в сила на заповедта за класиране, а в случаите, когато в заповедта има разпореждане за предварителното изпълнение при условията и по реда на АПК от издаването й, ще представя на Продавача документите по [чл. 35, ал. 5](https://web.apis.bg/p.php?i=512668#p40473367) НУРИДГТ

5. Ще уведомя продавача за всички настъпили промени в декларираните обстоятелства във връзка с участието ми в горепосочената процедура.

Известно ми е, че за неверни данни нося наказателна отговорност по чл. 313 от Наказателния кодекс.

Дата:…………………… Подпис:…………………………

**Проект!**

**ДОГОВОР ЗА ПРОДАЖБА НА ПРОГНОЗНИ КОЛИЧЕСТВА ДОБИТА НА ВРЕМЕНЕН ГОРСКИ СКЛАД ДЪРВЕСИНА**

**№ ………/ ………………….. год.**

Днес, ………………………2026 г., в с. Сатовча, на основание чл. 35, ал. 1 от Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти (НУРВИДГТ) и на основание Заповед за класиране № РД-07-…………/………………2026 г. на Директора на ТП „ДЛС Дикчан“ за класиране на участниците в електронен търг с наддаване за продажба на прогнозни количества добита на временен горски склад дървесина, се сключи настоящият договор между:

1. **ТП „ДЪРЖАВНО ЛОВНО СТОПАНСТВО ДИКЧАН“ към „ЮГОЗАПАДНО ДЪРЖАВНО ПРЕДПРИЯТИЕ“ ДП**, ЕИК: ............................, седалище и адрес на управление: с. Сатовча, ......................., представлявано от инж. Мурад Шикиров, в качеството му на Директор и ..................................., в качеството й на главен счетоводител, наричано за краткост **ПРОДАВАЧ**, от една страна, и

2. **„…………………………………………………”**, ЕИК: ………………….…………………., седалище и адрес на управление: ……………………………..............................................., представлявано от ……………………………………………., в качеството му на ……………………………, наричано за краткост **КУПУВАЧ**, от друга страна.

Страните се споразумяха за следното:

**I. ПРЕДМЕТ НА ДОГОВОРА**

1. Продавачът се задължава да прехвърли на Купувача собствеността върху дървесината, от обект № **2608МТ**, отдели **91-ю,я,е1,ж1,з1**, с прогнозно количество **756** пл. куб. м., а Купувачът се задължава да заплати предложената от него цена и да транспортира дървесината.

**II. ЦЕНИ И НАЧИН НА ПЛАЩАНЕ**

1. Цената на дървесината по т. I.1., която Купувачът заплаща е в размер на ........................ **евро** (.........................................................................................) без ДДС, ........................лв. (.........................................................................................) без ДДС.

2. Същата е по количества, сортименти и цени, определени пропорционално на съотношението между достигнатата на процедурата и началната цена на обекта, както следва:

|  |  |  |  |  |  |
| --- | --- | --- | --- | --- | --- |
| **Категории дървесина и сортименти** | **Количество**  **пл. куб.м.** | **Ед. цена,**  **без ДДС** | | **Обща цена**  **на временен склад без ДДС** | |
| **лв./пл. куб.м** | **евро/пл. куб.м** | **лева** | **евро** |
| **ЕДРА** |  |  |  |  |  |
| в т.ч. |  |  |  |  |  |
| **СРЕДНА** |  |  |  |  |  |
| в т.ч. |  |  |  |  |  |
| в т.ч. |  |  |  |  |  |
| **ДРЕБНА** |  |  |  |  |  |
| в т.ч. |  |  |  |  |  |
| **ДЪРВА** |  |  |  |  |  |
| в т. ч. |  |  |  |  |  |
| **ОБЩО за обекта:** |  |  |  |  |  |

3. Купувачът внася гаранция за изпълнение на договора в размер на 5% (пет процента) от цената по т. II.1., а именно................... лв. (..................................................................).

4. Цената по т. 2.1. се заплаща при следните условия: Купувачът заплаща авансова вноскав размер на 5 % (пет процента) от достигнатата при търга цена, както и законоустановения размер на ДДС най-късно преди издаване на първия превозен билет за транспортиране на договорираната дървесина. След транспортиране на количество дървесина на стойност, равна на авансовата вноска, следващите плащания на дървесината се извършват с авансови вноски и предхождат извоза на дървесината.

5. **ТП „ДЛС Дикчан“** издава превозни билети, след представяне на документ от купувача, удостоверяващ извършено плащане. Превозните билети се издават до размера на внесените от купувача вноски.

6. Превозните билети за дървесината, подлежаща на преработка съгласно § 1, т. 26 от Допълнителните разпоредби на Наредбата, се издават на Купувача само до обектите за преработка по чл. 206 ЗГ, разположени в общината/ите, на чиято територия попада **ТП „ДЛС Дикчан“**, от длъжностни лица, определени със заповед на Продавача.

7. Плащането на цената се извършва по банкова сметка на ТП „ДЛС Дикчан“:

IBAN..............................., BIC ......................... при .....................................................................

8. Фактурирането на дървесината се извършва по сортименти.

9.В случаите, когато от обекта бъде добит сортимент, който не е предвиден по спецификация Купувачът заплаща количеството по цени, определени с Ценоразпис за продажба на добита дървесина на временен склад, утвърден по съответния ред и увеличени с процентното завишение на началните предложени цени въз основа, на което е спечелен обектът.

**III. ПРЕМИНАВАНЕ НА СОБСТВЕНОСТТА И СРОК НА ДОГОВОРА**

1. Дървесината преминава в собственост на Купувача, в момента на подписване на предавателно-приемателен протокол и след заплащането на цената. Рекламации относно количеството и качеството на дървесината се правят и приемат в момента на подписване на приемо-предавателния протокол. Всички рискове за дървесината преминават върху Купувача от момента на подписване на приемо-предавателния протокол.
2. Крайният срок на договора е **01.02.2027 г.** След изтичане на този срок не транспортираната с превозен билет дървесина, остава в разпореждане на ТП „ДЛС Дикчан“.

**IV. ПРАВА И ЗАДЪЛЖЕНИЯ НА СТРАНИТЕ**

**1. ПРОДАВАЧЪТ има право да:**

1. Спре транспортирането на дървесината от временен склад при лоши метеорологични условия, както и при форсмажорни обстоятелства по смисъла на § 1, т. 23 от допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (ДВ, бр. 96 от 2011 г.) (Наредбата), във връзка с опазване и предотвратяване на повреди на горската пътна инфраструктура, като за този период купувачът не дължи неустойка.
2. Предложи промяна на тримесечния график за доставка на договорената дървесина, в случай, че е налице забава при добива на същата.
3. Откаже продажбата на заявените от КУПУВАЧА специални асортименти дървесина, при невъзможност за тяхното добиване.
4. **ПРОДАВАЧЪТ е длъжен да:**
5. Предостави на КУПУВАЧА договорените прогнозни количества дървесина по тримесечия и минимални количества, както следва:

|  |  |  |  |  |  |  |
| --- | --- | --- | --- | --- | --- | --- |
| Обект № | Отдел, подотдел | Количества на заплатената и транспортирана дървесина по тримесечия за **2026** г. м3 | | | | Общо |
| I | II | III | IV |
| 2608МТ | 91-ю,я,е1,ж1,з1 | 150 | 228 | 228 | 150 | 756м3 |

Продавачът не носи отговорност за забава по графика в случай, че Изпълнителят на дърводобивната дейност, за същия обект, отдели/подотдели е в забава и/или в случай, че не бъде избран Изпълнител за извършване на услугата за добив на дървесина.

1. Уведоми писмено КУПУВАЧА чрез писмо с обратна разписка, по електронна поща или факс, за наличното количество дървесина на склад, предмет на договора.
2. Осигури свой представител за предаването на наличната на склад дървесина в срок от 3 работни дни от изпращане на известие до КУПУВАЧА.
3. Предаде на КУПУВАЧА собствеността върху реално добита на временен склад дървесина с подписване на предавателно-приемателен протокол и след нейното заплащане.
4. Осигури на КУПУВАЧА достъп с подходяща техника, съобразена с теренните условия за товарене и транспортиране на предадената на склад дървесина.
5. Издава на КУПУВАЧА превозни билети до размера на внесените авансови вноски и да изготви приемателно–предавателен протокол за предадената дървесина.

2.7. Издава превозни билети за дървесината, подлежаща на преработка съгласно § 1, т. 26 от Допълнителните разпоредби на Наредбата, само до обекти по чл. 206 от ЗГ за дървопреработване, разположени в общината/ите, на чиято територия попада **ТП „ДЪРЖАВНО ЛОВНО СТОПАНСТВО ДИКЧАН“**.

**3.** **КУПУВАЧЪТ има право да:**

1. Получи на склад действително добитите количества дървесина, съгласно действащите стандарти за качество на дървесината (“Спецификация за размери и качество на асортиментите дървесина, които се добиват и продават от ЮЗДП ДП, гр. Благоевград и неговите териториални поделения”).
2. Заяви писмено добиването на специални асортименти, извън посочените в договора, което се приема от продавача при технологична възможност за добива им.
3. Получи превозни билети за транспортиране на получената от него дървесина до размера на внесените авансови вноски.
4. Получи достъп за товарене и транспортиране на предадената на временен склад дървесина, след подадена заявка до ПРОДАВАЧА, освен в случаите по т. 1.1.
5. Направи рекламации и да претендира за възстановяване на заплатената сума, съгласно разпоредбите на Закона за защита на потребителите.
6. **КУПУВАЧЪТ е длъжен:**
7. Внася авансовите вноски по договорените размери и начини.
8. Осигури в срок до 5 работни дни от получаване на известие (уведомление) свой представител за приемане на трайните горски пътища и наличната дървесина на временен склад с приемателно – предавателен протокол.
9. Заплати изцяло всички добити договорени асортименти и количества дървесина от обекта, приети с протокол и налични на временен склад.
10. Организира транспортирането на заплатената дървесина в 10-дневен срок, считан от датата на подписване на приемателно-предавателния протокол, по горски и автомобилни пътища, водещи до общинската и републиканската пътна мрежа по начин, който не уврежда горските и полските пътища, като не преминава през земеделски територии, независимо от начина им на трайно ползване.
11. Уведомява най-малко един ден предварително ПРОДАВАЧА за всяко предстоящо транспортиране на дървесина от обекта.
12. Спазва нормативните изисквания, предвидени в българското законодателство, регламентиращи транспортирането на дървесината, както и нормативните изисквания за техническа и пожарна безопасност и охрана на труда и опазване на обществената инфраструктура. Същият носи отговорност за всякакви злополуки и инциденти, предизвикани от наети от него лица при изпълнението на задълженията си по договора, както и за нанесени щети на трети лица.
13. Купувачът няма право да прехвърля на трети лица правата и задълженията по договора.
14. Да преработи дървесината, подлежаща на преработка съгласно § 1, т. 26 от Допълнителните разпоредби на Наредбата, само в обекти по чл. 206 от ЗГ за дървопреработване, разположени в общината/ите, на чиято територия попада **ТП „ДЛС Дикчан“**.

**V. САНКЦИИ И НЕУСТОЙКИ**

1. Страните по договора не дължат неустойки за неизпълнение на задълженията си по него, ако то се дължи на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. В този случай всяка от страните е длъжна писмено да уведоми насрещната страна в 3-дневен срок от настъпване на събитието и да приложи доказателства за това.

2. ПРОДАВАЧЪТ дължи на КУПУВАЧА неустойка за виновно неизпълнение на следните задължения:

2.1. По т. 2.1. от раздел IV – неустойка в размер, равен на 2 на сто от стойността на неизпълненото количество дървесина спрямо графика, изчислена на база на обезличен кубичен метър, съгласно договора.

2.2. По т. 2.5. от раздел IV в срок по-дълъг от 30 дни – неустойка в размер, равен на 5 на сто от стойността на наличната на склад дървесина.

3. КУПУВАЧЪТ дължи на ПРОДАВАЧА неустойка за виновно неизпълнение на следните задължения:

3.1. По т. 4.2. от раздел IV – неустойка в размер на 0,5 на сто от стойността й за всеки просрочен ден, но за не повече от 10 дни, след което внесената гаранция за изпълнение се задържа.

3.2. По т. 4.3. от раздел IV – неустойка в размер на внесената от него гаранция за изпълнение на договора.

3.3. По т. 4.4. от раздел IV – магазинаж в размер на 0,1 на сто от стойността й за всеки просрочен ден, но за не повече от 30 дни, след което нетранспортираната дървесината остава в полза на Продавача.

3.4. При неявяване на КУПУВАЧА или на негов упълномощен представител в определените срокове за приемане на дървесината, както и при неизпълнение на задълженията по т. 4.3. и 4.4. от раздел IV, рискът от случайното повреждане или погиване в следствие на форсмажорни обстоятелства на наличната на склад дървесина преминава върху КУПУВАЧА от момента на изтичане на тези срокове. В този случай КУПУВАЧЪТ дължи обезщетение на ПРОДАВАЧА в размер, равен на нанесената щета.

**VI. ПРЕКРАТЯВАНЕ НА ДОГОВОРА**

* 1. Договорът се прекратява:

1.1. с изтичане на срока му;

1.2. по взаимно съгласие на страните, изразено в писмена форма;

1.3. с едностранно писмено уведомление от страна на ПРОДАВАЧА, като внесената от КУПУВАЧА гаранция за изпълнение се задържа, в случай че КУПУВАЧЪТ откаже да приеме или заплати или транспортира наличната на временен склад дървесина, предмет на договора, в договорените срокове.

1.4. С едностранно писмено уведомление от всяка една от страните, когато след сключването му, поради **обективни** причини - форсмажорни обстоятелства, уважени реституционни претенции и непреодолима сила и други обстоятелства, възникнали след сключването му, в резултат на които неговото изпълнение е обективно невъзможно. В този случай авансово внесени суми за дървесина, която не е транспортирана от временен склад, се връщат на КУПУВАЧА, внесената от КУПУВАЧА гаранция за изпълнение на договора се освобождава, а страните не си дължат неустойки и престации за пропуснати ползи.

2. Договорът може да бъде прекратен с едностранно писмено уведомление от:

* 1. ПРОДАВАЧА, в случай на неизпълнение от КУПУВАЧА на задълженията по т. 4.1. до 4.3. от раздел IV.
  2. КУПУВАЧА, когато след сключване на договора не му бъдат осигурени договорираните количества дървесина, съгласно договорения график. В този случай авансово внесените от него суми и гаранцията за изпълнение по договора се възстановяват в срок от 5 работни дни от датата на прекратяване на договора.

1. Договорът се прекратява, с едностранно писмено уведомление от ПРОДАВАЧА без да дължи обезщетение за пропуснати ползи, при констатиране на нарушения на чл. 38, ал. 9 от НУРВИДГТ, като внесената от КУПУВАЧА гаранция за изпълнение се задържа.
2. Договорът може да бъде прекратен с едностранно писмено уведомление от ПРОДАВАЧА, в случай че не бъде сключен договор за добив на дървесината в обекта или когато договора за добив на дървесината бива прекратен, независимо от причината за това. В тези случаи авансово внесените суми за дървесина, която не е добита, се връщат на КУПУВАЧА, страните не си дължат неустойки и престации за пропуснати ползи за не добитата дървесина, а внесената от КУПУВАЧА гаранция за изпълнение на договора се освобождава след заплащането и транспортирането на наличната на временен склад дървесина, предмет на договора /в случай, че има такава при прекратяване на договора за дърводобив в обекта/.

**VII. СЪОБЩЕНИЯ**

1. Всички съобщения и уведомления, включително и за разваляне на договора, ще се извършват в писмена форма.

2. При промяна на седалището или адреса за кореспонденция на някоя от страните по договора, същата е длъжна в седемдневен срок да информира ответната страна. В противен случай всички съобщения, уведомления и книжа се считат за връчени по първоначалния адрес.

**VIII. ДОПЪЛНИТЕЛНИ РАЗПОРЕДБИ**

1. Въпросите, възникнали при прилагането на този договор, се решават по взаимно съгласие между страните. В случай, че това се окаже невъзможно, на основание чл. 117, ал.2 от ГПК страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат решавани от компетентния съд по седалището на ТП „ДЛС Дикчан“, съобразно правилата за родова подсъдност.

2. За неуредените с договора въпроси се прилагат действащи нормативни актове в страната.

3. Настоящият договор може да бъде изменян само по взаимно съгласие между страните, издадено в писмена форма.

4. Договорът се подписа в два еднообразни екземпляра – по един за всяка от страните.

**ПРОДАВАЧ: КУПУВАЧ:**

**Директор:……………………… Представител:……………………**

/инж. Мурад Шикиров / /…………………………../

**Гл. Счетоводител:…………………………**

/............................/

Съгласувал,

Юрисконсулт ТП „ДЛС Дикчан“:…………………………………

/............................../